text: Asylansøgere rykker ind i campnghytter
  28 december 2012 kl. 15.57
  I dag flyttede 100 asylansøgere ind i hytter på Riis Camping ved Give.
  Den store tilstrømning af asylansøgere har fået Udlændingestyrelsen til at tage campinghytter i brug på Riis Camping ved Give.
  Ansøgerne kommer fra blandt andet fra Somalia, Syrien, Afghanistan og Irak. De skal bo på campingpladsen frem til udgangen af marts. Herefter skal campingpladsen selv bruge hytterne igen.
  Ifølge Dansk Røde Kors, der står for indkvarteringen, er placeringen på en campingplads ikke optimal, men bliver accepteret, da der kun er tale om et kort ophold.
  